КВИЗИЈАДА

Формирати четири екипе са по четири ученика и жири у чијем раду учествује и учитељ, који исто има улогу водитеља. Такмиче се две по две екипе. Победници из сваке су у финалу. Остали су „публика“.

Водитељ чита текст задатака и понуђене одговоре. Ученици бирају одговор и објашњавају зашто су узеи баш тај одговор. Водитељ процењује вредност одговора са један, два или три поена, а жири бележи број освојених поена. У случају погрешно изабраног одговора, друга екипа стиче право да да одговор, а потом поново одговара јер је на њу дошао ред.

ПИТАЊА:

1. Девојчица среће дечака на улици. Пита га: Како си? Одговара:

а) Добро б) Шта те брига в) Хвала, добро сам. Ати?

2. Дечак случајно погоди лоптом девојчицу. Она плаче. Дечак каже:

а) Што цмиздриш? б) Извини, нисам хтео. в) Што си стала баш ту?

3. На прослави рођендана слављеник нуди парче торте гошћи и каже:

а) На. б) Узми. в) Изволи.

4. Дечак тражи од маме да му дохвати књигу са полице и каже:

А) Дајми ону књигу. Б) Одмах да си ми скинула ону књигу! В) Молим те, дај ми ону књигу.

5. Отац скреће пажњу деојчици да су јој прљаве ципеле. Она му одговара:

А) Мама ми их није очистила. Б) То су моје ципеле! В) Хвала да си ми скренуо пажњу.

6. девојчици мама сипа више него што може да поједе, а она јој каже:

А) Доста! Б) Хвала не могу више. В) Нећу више.

7. Отац је подигао телефонску слушалицу и каже:

А) А? Б) Изволите, стан Петровића. В) Ало, ко је?

8. Дечак моли маму, која је у послу, да му нешто објасни. Она му каже:

А) Остави ме на миру! Б) Немам времена. В) Молим те, сачекај да завршим.

9. Девојчица се игра у соби, а неко је на вратима. Она каже:
а) Слободно. Б) Упадај. В) Шта хоћеш?

10. Дечак је за рођендан добио књигу коју већ има. Каже:

А) Хвала. Имам такву! Б) Шта ће ми та књига. В) Хвала на поклону.

11. Мама моли дечака да оде до продавнице и купи хлеб. Он одговара:

А) Нека иде баба, ја радим домаћи. Б) Добро, да ли треба још нешто. В) Мрзи ме.

12. Девојчица је отворила врата сусетки која је дошла у посету и каже:

А) Шта хоћете? Б) Здраво. В) Добар дан. Изволите.

13. Показујући јој на усамљеног дечака девојчица каже другарици:

А) Немој с њим да се играш. Тата му је пијаница. Б) Види како је одрпан. В) Хајде да га позовемо да се игра са нама.

14. Дечак моли друга да му позајми шорц за час физичког. Он му каже:

А) Не дам ти. Б) Извини шорц се не позајмљује. Није хигијенски. В) Ево ти.

15. Теткица опомиње дечака који јури ходником и скоро ју је оборио. Он каже:

А) Ти ћеш да ми кажеш. Б) Извините, журим да не закасним. В) Шта бре хоћеш?

16. Ученик је нешто погрешио док је одговарао. Учитељ му каже:

А) Од тебе нисам ни очекивао да знаш. Б) Размисли поново, одговор није тачан. В) Није тачно, седи.

17. Девојчица види дечака који се спрема да из праћке гађа птицу и каже му:

А) Идиоте, шта то радиш. Б) Дај мало мени. В) Немој то да радиш. Птице су жива бића.

18. Учитељ улази у учионицу и затиче доста побацаних папира. Каже:

А) Нека редар све почисти! Б) Хајде да сад заједно спремимо, али да се то више не деси. В) Баш се пнашате као да сте стока.

ЦИЉ

 Ученици развијају критичну свест и прихватају правила лепо понашања.